MUNICIPIUL SATU MARE

APARATUL DE SPECIALITATE AL PRIMARULUI

Serviciul Patrimoniu, Concesionări, Închirieri

Nr. 4114/20.01.2021

**RAPORT DE SPECIALITATE**

la proiectul de hotărâre privind darea în folosință gratuită a imobilului situat în municipiul Satu Mare str. Decebal nr. 10, Clubului Sportiv Municipal Satu Mare

1. Având în vedere că Asociația Pescarilor Sportivi prin adresa nr. 1/07.01.2021 înregistrată la Primăria municipiului Satu Mare a solicitat rezilierea Contractului de Închiriere nr. 60189-525/20.12.2017 ca urmare a faptului că asociația a fost dizolvată, iar ca urmare a acestui fapt spațiul a devenit liber, fapt pentru care se poate atribui în folosință gratuită Clubului Sportiv Municipal Satu Mare.

2. Oportunitate: Prin Hotărârea Consiliului Local al municipiului Satu Mare nr.92/26.04.2007, s-a aprobat desființarea Serviciului Public ”Exploatarea Spațiului Locativ” Satu Mare, și preluarea activității acestuia de către Serviciul Investiții, Patrimoniu, Achiziții, în prezent Serviciul Patrimoniu, Închirieri, Concesionări, preluând astfel toate spațiile atât cele locative cât și spațiile ne locative de pe raza municipiului Satu Mare.

De asemenea Clubul Sportiv Municipal s-a înființat ca instituție publică, cu personalitate juridică în subordinea consiliului local prin HCL nr. 125/24.05.2007, desfășurând activități de interes public local așa după cum rezultă din Regulamentul de organizare și funcționare aprobat și modificat prin HCL nr. 216/22.12.2020.

3. Legalitate: proiectul de hotărâre propus spre dezbaterea și aprobarea consiliului local se încadrează prevederilor art. 551 pct.9, 553 alin. (1) și (4), și ale art.555 din Codul civil, art.108 alin.(1) lit.d), art. 129 alin. (2) lit c) coroborat cu alin. (6) lit.b), art.354 și art.362 din Codul Administrativ aprobat prin OUG nr.57/2019, cu modificările și completările ulterioare, precum și ale art.30 din Legea educației fizice și sportului nr.69/2000, cu modificările și completările ulterioare.

Având în vedere cele de mai sus, se propune spre analiză și aprobare Consiliului local, darea în folosință gratuită a spațiului în suprafață de de 119,12 mp din imobilul situat în municipiul Satu Mare, str. Decebal nr. 10, Clubului Sportiv Municipal Satu Mare, pe o perioadă de 5 ani, cu posibilitatea de prelungire.

Şef Serviciu

Faur Mihaela

Redactat:

Corina Seres/ 2 ex.